Hadsundbroens broklap blev repareret i 2011, og nu skal klapmaskinen justeres. Det betyder, at broen vil være delvist spærret for trafik i flere dage. Broen vil være spærret for at trafik om natten fra klokken 23.00 til klokken 05.00 fra den 23. april og frem til og med natten til den 27. april. Der vil dog være mulighed for passage klokken 00.30, klokken 02.00 og klokken 03.30. Vejdirektoratet oplyser, at udrykningskøretøjer altid vil kunne passere broen vil forvarsel til brovagten. Billister kan orientere sig om aktuelle spærredatoer på www.trafikken.dk og på telefonnummer 1888.

Referat:
Klapmaskinen på Hadsundbroen skal justeres, så broen spærres delvist om natten.